cyanic-selkie/wikianc huggingface dataset:
Prestegata 7 (Risør)
Bygningen i Prestegata 7 ble oppført i 1805 som byens almueskole og var i bruk som skole til den i 1895 ble innredet som gamlehjem. Bygningen huset også Borgerskolen som fikk egen bygning i 1873 og almuesskolen fikk da hele den gamle bygningen for seg selv.
Bygningen var fra 1895 til midt på 1970-tallet gamlehjem og kalles både «Gamlehjemmet» og «Aldershjemmet». Bygningen ble til 2000 brukt som lokale for Dikken barnehage. Bygningen har også huset andre aktiviteter.
Bygningen ble kjøpt av Prestegata 7 Eiendom i 2000, men ble like før overtagelsen totalskadd i brann. Bygningen ble restaurert og i 2001 ble Risør Næringshage etablert i lokalene.
Omgivelser
Før 1800 var kirkegården ved Risør kirke blitt forminsket da Prestegata ble utlagt til gate og i 1905 ble også en del av kirkegården mellom middelskolen og Prestegata utlagt til gate. Prestegata løper langs kirkeveggen.
Bygging
Prestegata 7 ble oppført i 1805 av byggmester Vrold Hompland og ble med på- og tilbygninger benyttet som skole til den ble ominnredet til gamlehjem i 1895. Prestegata 7 hadde valmet tak og vinduene var høye og 2-rams med 10 ruter per ramme.
Da det nye skolehuset ble oppført i 1805 kostet det nye bygget 533 riksdaler. 14 personer ga privat 365 riksdaler, det gamle skolehuset ble solgt for 206 riksdaler og det hele ga et overskudd på 38 riksdaler. Regnskap ble avlagt av sogneprest Schanche i 1817 og da hadde beholdningen sunket til 6 spesiedaler som ble innbetalt til skolekassen.
Ombygging
Prestegata 7 ble utvidet i 1837 med lokaler for borgerskolen.
I 1855 ble det bygget til 2 rom og det var da 6 klasseværelser i bygningen. Sammen med oppussing av de eldre lokalene kostet det 1000 spesiedaler. Hvert klasseværelse var beregnet for 45 barn og det var stor takhøyde i rommene tatt i betraktning byggetidspunktet.
Enkelte av vinduene sto lenge på verkstedet i Stenramla 8 hos snekkeren som forestod ombyggingen i 1895.
Bestyrer Neergaard erklærte i 1885 bygningen som uskikket til skolelokale. Etter 1855 var det 6 klasseværelser, hvert til 45 barn, men fraregnet man det rom som ovner, skap og innventar opptok ble det igjen mellom 2,04 og 3,60 kubikkmeter luft til hvert barn i stedet for 6. Lindstøl forteller at det var ikke dører mellom klasseværelsene slik at man måtte gå ut på den kalde gangen for å gå fra ett værelse til et annet, at kun ett av klasserommene hadde ventilasjon, at i alle de andre værelsene måtte man til alle årets tider lufte gjennom dører og vinduer, at vinduene var gammeldagse med små ruter og lysforholdene var uheldige da det falt enten i ryggen eller i øynene på barna og bestyrer Neergaard mente at hele bygningen var komplett forfeilet ved siste tilbygging og han anbefalte at en ny og tidsmessig skolebygning ble oppført.
I 1894 ble det oppført ny skolebygning i Kjæret og Prestegata 7 ble ominnredet til gamlehjem i 1895 og var i bruk som gamlehjem til midt på 1970-tallet da det ble barnehage i bygningen. I 2000 ble bygningen totalskadet i brann, ble restaurert og har siden 2001 vært næringslokaler.
Kapringen av Valdresekspressen 2013
Kapringen av Valdresekspressen 2013 skjedde den 4. november 2013 på fylkesvei 53 øst for tettstedet Øvre Årdal da en buss på ruten Valdresekspressen ble kapret. Sjåføren og begge passasjerene ble i løpet av kort tid drept med kniv.
Hendelsesforløp
Den 4. november 2013 rundt klokken 17.30 ble en buss kapret på langdistanseruten Valdresekspressen mellom Årdalstangen og Oslo. Ruten drives av selskapet NOR-WAY Bussekspress. Kapringen skjedde på strekningen mellom tettstedet Øvre Årdal i Årdal kommune i Sogn og Fjordane og Tyin i nabokommunen Vang i Oppland.
Prestegata 7 (Risør)
Den anden skole – almueskole
Ved Øster Risørs anden skole skulle alle fattige barn ha fri adgang og som fattige skulle ikke bare regnes barn med foreldre som fikk understøttelse av fattigkassen, men også andre som ble regnet som trengende. For andre barn skulle det betales 1 riksdaler hvert kvartal.
Det var 75 barn som betalte skolepenger i 1822 og skolens inntekter var skolepenger, stolleie i kirken, de betalende elevers bidrag til brendsel og tavlepenger i kirken og i 1822 utgjorde dette 194, 14, 33 og 6 spesiedaler.
Kapringen av Valdresekspressen 2013
Hendelsesforløp
Under kapringen ble sjåføren og begge passasjerene drept ved at kapreren påførte dem knivstikk. Ved pågripelsen hadde kapreren selv stikkskader.
Prestegata 7 (Risør)
Den anden skole – almueskole
Det var 200 barn og 2 lærere inntil man i 1855 fikk en tredje lærer og skoleplanen fra 1800 kunne ikke forventes gjennomført. I nederste avdeling, der var delt i 2 klasser med 100-150 barn, var det visstnok skole kun annenhver dag.
Kapringen av Valdresekspressen 2013
Hendelsesforløp
Kapreren ble pågrepet av brannvesenet og ambulansepersonell og deretter overlatt til politiet da disse ankom.
Prestegata 7 (Risør)
Den anden skole – almueskole
I 1845 foreslo biskopen en omorganisering av almueskolen som ikke var omorganisert siden den første skoleplanen fra 1800. I nederste avdeling gikk 120 barn og i øverste 80, men det var to lærere. Skolen hadde ikke kapasitet til å ta inn alle skolepliktige, men tidene var trange og til hinder for både større lokaler og flere lærere. Det ble bestemt at nederste avdeling skulle deles i to klasser som gikk annenhver dag. De som kunne betale og derfor kunne flyttes opp i øverste avdeling skulle skolepengene være fra 1-3 spesiedaler og det bidrag elevene hadde ytt til brendsel skulle bortfalle. Planen fra 1800 skulle fortsatt følges men man ønsket en seminarist som annen lærer. Stiftet bifalt planen 24. oktober 1846.
Kapringen av Valdresekspressen 2013
Gjerningsmannen
Busskapreren var en mannlig asylsøker, ved navn Peter Beak, født i 1982 med opprinnelse i Sør-Sudan. Mannen hadde fått avslag på asylsøknad, og kapringen skjedde dagen før han skulle returneres til Spania, hvor han opprinnelig søkte om asyl.
Prestegata 7 (Risør)
Den anden skole – almueskole
I 1850 var det 240 barn på skolen og 300 barn var skolepliktige.
Kapringen av Valdresekspressen 2013
Gjerningsmannen
Gjerningsmannen ble innlagt på psykiatrisk avdeling ved Sandviken sykehus i Bergen, men ble senere overført til Bergen fengsel. I 2014 døde han av skader han pådro seg etter å ha kastet seg fra et tak i fengselet.
Prestegata 7 (Risør)
Den anden skole – almueskole
Fra 1. januar 1854 ble man nødt til å ansette en tredje lærer og fra 1. januar 1867 ble den første lærerinne ansatt, hun het Kitty Juell og var født i 1843. Juell var lærerinne 1867-71 og hun underviste i lærer Tvedtes hus til middelskolebygningen var ferdig.
I 1875 ble det ansatt en fjerde og i 1877 en femte lærer og det ble det ansatt en lærerinne nummer to, men hun sluttet i 1876 og etter det var det kun en lærerinne til 1891, og etter dette ble antall lærere ikke økt før loven av 1889 trådte i kraft.
Skoleloven av 1889 medførte utvidet klasseinndeling og økt lærerpersonale og det ble vedtatt en plan med 7 klassetrinn og uten tvingende nødvendighet skulle det ikke være mer enn 30 barn i hver klasse. Lærerpersonalet var 5 lærere og 5 lærerinner.
Antall barn i folkeskolen 1880-1920 var lavest i 1890 med 345 og høyest i 1905 med 711 barn og i 1920 var det 408 barn.
I 1892 vedtok bystyret å kjøpe Kjæret og også å bygge ny skole der.
Borgerskolen – realskole
I realskolen var det ved opprettelsen et krav at barna skulle kunne lese rent og ferdig i en bok og foreldrene skulle kunne betale skolepenger.
Realskolen ble nedlagt i 1819, men først ved kongelig resolusjon av 26. april 1827 ble kateketembetet og lærerposten nedlagt med begrunnelsen at ved Øster Risørs anden skole var lærerne så flinke at det ikke var nødvendig å gjenopprette realskolen.
I 1830 ble det opprettet en privatskole, hvor 10 barn fikk undervisning og fagkretsen ble utvidet. Antallet elever steg og i 1835 var det 40 elever.
Skolen fikk lokale i samme bygning som almueskolen til tross for som Lindstøl skriver at «klokker Baun i en længere kriftlig forestilling protesterte. Lærerne kunde ikke øve effektivt tilsyn, naar alle barn var samlet i et skolehus. Særlig var det vanskelig at kontrollere de sletopdragne og usedelige.» Planen for skolen fra 1800 passet ikke lenger og en ny plan ble godkjent 23. november 1939. Skolens navn ble forandret til "Den borgerlige Realskole" og ble senere kalt borgerskolen. Skolen ble delt i 2 klasser.
Elevantallet var i 1843 kun 38.
I 1863 ble det fastsatt en ny plan og det skulle være to avdelinger på skolen. I 1. avdeling som var delt i to klasser ble piker og gutter undervist sammen. I 2. avdeling som også var delt i to klasser ble pikene henvist til en egen skole i leide lokaler.
Man ble enige om å bygge eget hus for borgerskolen og det stod ferdig høsten 1874. Etter at borgerskolen hadde flyttet fra Prestegata skiftet den i 1879 navn fra «Den borgerlige realskole» til «Risør kommunale middelskole».
Skolebestyrere
Bestyrere for borgerskolen var kateketene:
Almueskolen eller som den lenge ble kalt "Den anden skole" ble anlagt i 1800 etter en plan som i datiden ikke var gjennomførbar. Skolen hadde dyktige bestyrere og skiftet sjelden bestyrer eller lærer og de gjorde en god jobb. De første 50 år var det to bestyrere:
Søndagsskole
1. juni 1850 ble det opprettet en søndagsskole hvor det særlig skulle undervises i fag som lå utenfor almueskolens plan, spesielt rettskrivning og de hadde lokaler i skolehuset. I 1853 var det kun fem elever og i 1861 ble det bestemt at skolen skulle oppheves hvis ikke 12 elever meldte seg. Skolen ble senere nedlagt.
Aldershjem (1895-1970-tallet)
I 1895 ble det gamle skolehus innredet til gamlehjem.
I de hektiske aprildagene 1940 ble hele klientellet på Risør gamlehjem evakuert til landdistriktet og gymnasets elever fikk plass i Prestegaten 7. Ordningen ble ikke langvarig og de gamle ble flyttet tilbake.
På midten av 1970-tallet ble Prestegata 7 tatt ut av bruk som aldershjem.
Barnehage (1981-2000)
På midten av 1970-tallet ble Prestegata 7 tatt i bruk som barnehage.
Dikken barnehage var Risørs første private heldagsbarnehage og holdt til i det tidligere aldershjemmet i Prestegata 7. Den startet opp i 1981, etter initiativ fra en foreldregruppe, og hadde i starten plass til 12 barn. Barnehagen fikk navn etter barnebokforfatteren Dikken Zwilgmeyer, som hadde vokst opp i Prestegata 11. Stramme økonomiske rammer og behov for oppussing, førte til at barnehagen i 2000 ble avviklet. Etter at barnehagen hadde flyttet ut ble bygningen totalskadet i brann.
Annen bruk
I 1982 fikk Risør jeger- og fiskeforening leie lokaler i Prestegata 7 (det gamle Aldershjemmet). De la ned mange dugnadstimer for kr 10 400 og var veldig fornøyd med resultatet.
Næringslokaler
Bygningen ble i 2000 kjøpt av Prestegata 7 Eiendom for 1,4 millioner, men ble like før overtagelsen totalskadd i brann. Bygningen ble restaurert og i 2001 ble Risør Næringshage etablert i lokalene, men i juni 2009 gikk Prestegata 7 Eiendom konkurs. Risør Næringsråd AS overtok bygningen i oktober 2009 og fortsatte driften.
Arkiver
Denne oversikten over hvor arkiver som vedrører Prestegata 7 befinner seg er ikke fullstendig.
Vire Normandie
Vire Normandie er en kommune og underprefektur i departementet Calvados i regionen Normandie nordvest i Frankrike.
Idrettsklubben Start i 1984
Klubbens første seriesølv var lenge innen rekkevidde etter bl.a. seks strake seire i juli/august. Tre ettmålstap på de fire siste gjorde at knep andreplassen, og som i  tapte Start sølvet på målforskjellen.
Captain Phasma
Captain Phasma er en fiktiv stormtrooperkaptein i Star Wars-universet. Phasma er portrettert av Gwendoline Christie og dukket opp for første gang i filmen Star Wars: The Force Awakens. Christie bekreftet at Phasma kommer til å dukke opp i den først kommende Star Wars filmen etter The Force Awakens.
Design
Karakterens armeringsdesign ble utviklet av kostyme designer Michael Kaplan, og var egentlig ment som et mulig design for Kylo Ren. Istedenfor inspirerte det J. J. Abrams til å lage en ny karakter. Navnet til karakteren er inspirert av skrekkfilmen Phantasm fra 1979. Phasma var egentlig ikke mente å være kvinne, men ble endret i løpet av ansettelsen av skuespillere. 3 uker før filmingen begynte ble det bestemt at karakteren skulle være kvinne. Skuespiller Gwendoline Christie ble først offisielt bekreftet som Captain Phasma den 4. mai 2015 i et Vanity Fair magasin.
Karakter
Captain Phasma er kommandør og en ledende skikkelse innen First Order sammen med Kylo Ren og General Hux. Christie sammenlignet Phasma med Boba Fett i den sammenheng at begge karakterene "er ofte i bakgrunnen hvor handlingen skjer", men har fortsatt "stor innvirkning".
Idrettsklubben Start i 1984
Ellers mottok Svein Mathisen gullklokka etter å ha blitt byttet inn for Pål Jacobsen i VM-kvalifiseringskampen mot i Idrætsparken 26. september, hans 25. og siste kamp for. Landslagstrener på dette tidspunktet var hans tidligere trener i Start, Tor Røste Fossen, som foretok uttaket etter en leder Matta skrev i Fevennen og anbefalte seg selv.
Cupkamper
Utdypende artikkel: Norgesmesterskapet 1984
Ferrittkjerne
En ferrittkjerne lages av det keramiske materialet ferritt (en jernoksid-forbindelse) og brukes som kjernemateriale i spoler, baluner, høyfrekvens-transformatorer, common-mode-spoler og lignende. Det er veldig vanlig å finne ferrittkjerner som common-mode-spoler på strømledningen til forskjellige elektroniske apparater.
Geopelia
Geopelia er en slekt i duefamilien. Den inneholder artene:
Ferrittkjerne
Ferrittkjerner produseres ved å blande forskjellige jernoksid-pulver sammen med bindemidler og blandingen varmes deretter opp og presses sammen før avkjøling. Denne prosessen kalles sintring. Blandingen som brukes benevnes ofte for en mix og for enkel klassifisering har forskjellige ferrittvarianter forskjellige såkalte mix-nummer.
En ferrittkjerne kan komme i forskjellige former. Torus-form (smultring) er en svært vanlig men effektiv form. Kjerner med klemforbindelse er praktiske når man ønsker å redusere common-mode-strømmer i en eksisterende kabel uten å koble den fra først.
Typer
Kjerner med en relativ permeabilitet \mu mellom 20 og 850 lages stort sett av nikkel-sink-ferritter (NiZn). Kjerner med høyere relativ permeabilitet enn 850 lages av mangan-sink-ferritter. De fleste mixene leveres i mørk farge, og det kan derfor være umulig å skille dem uten å faktisk måle på dem.
Noen av de vanligst brukte ferrittmiksene for radioapplikasjoner er følgende:
Mix 31
MnZn for undertrykking av EMI fra 1 MHz til 50 MHz
Mix 43
NiZn for undertrykking av EMI fra 2 MHz til 60 MHz.
Mix 61
NiZn for undertrykking av EMI fra 5 MHz til 200 MHz
Bob Verbeeck
Bob Verbeeck (født 5. august 1960) er en belgisk tidligere friidrettsutøver som spesialiserte seg i langdistanseløp.
Han representerte landet sitt under Sommer-OL 1984 i Los Angeles, der han ble utslått i semifinalen på 5000 meter.
Sant’Egidio in Trastevere
Sant'Egidio er en tidligere klosterkirke i Trastevere i Roma. Sant'Egidio (Egidius) er vernehelgen for eremittene.
Kirken ble bygget i 1630, men forlatt av nonnene tilknyttet Karmelittordenen i 1971. I 1973 ble den overtatt av Comunità di Sant'Egidio som hadde blitt grunnlagt i 1968, men søkte et fast tilholdssted. Organisasjonen, som fram til da ikke hadde hatt noe spesielt navn, tok navn etter kirken.
Comunità di Sant'Egidio har sine kontorer i det tilhørende tidligere klosteret.
Kongsspir
Kongsspir (Pedicularis sceptrum-carolinum) er en flerårig, halvparasittisk urt i snylterotfamilien.
Den har en rosett av lansettformede og fjærflikete blad ved bakken. Stilken er ganske høy, 40–80 cm, og har nesten ingen blad. Blomstene er lysgule med rød kant på underleppen. Et merkelig bygningstrekk er at blomstene er lukket, slik at bare humledronninger er i stand til å presse seg inn for å forsyne seg med nektar. Den vokser i fuktig skog og kratt, på rikmyr og strandenger, og langs bredden av elver og bekker.
I Norge er kongspir en østlig fjellplante på Østlandet og i Trøndelag og Nordland. I Troms og Finnmark finnes den derimot helt ned til havstrendene. I Sør-Norge dukker den av og til opp på elvebredder i lavlandet. Arten er vanlig i Nord-Sverige, Finland, Baltikum, Hviterussland og europeisk Russland. Den har også spredte forekomster i Alpene, Karpatene og Sibir. I Danmark vokste den ett sted i Jylland, men arten er ikke sett siden 1949 og regnes som utdødd.
Artsnavnet stammer fra Olof Rudbeck d.y., som fant planten under sin reise i Lappland på slutten av Karl XIs regjeringstid. Boken Nora Samolad sive Lapponia illustrata ble ikke publisert før i 1701. Da var Karl XI død og hans sønn Karl XII var blitt konge av Sverige. Rudbeck hadde tenkt å hedre Karl XI, men dediserte i stedet planten til «Carl XII och de bragdstore Carlars minne».
Geophaps
Geophaps er en slekt i duefamilien. Den inneholder følgende arter:
Burrel
Den mest kjente innbyggeren fra Burrel er Zog av Albania, som var en albansk politiker og siden konge av Albania fra 1928 til 1939.
MS «Anna Marine»
MS «Anna Marine» er en roroferge som går i rute mellom Kaukasus og Zonguldak i Tyrkia. Fergen eies av Ursule Overseas Corp., og operatør er AnRussTrans.
Skipet ble bygget i 1975 for Pandoro Ltd og fikk navnet «Buffalo». Under forberedelser for sammenslåingen av Pandoro Ltd og P&O Irish Sea i 1998 ble hun omdøpt til «European Leader». Neste navnebytte kom i 2004 da Stena Line overtok ruten mellom Larne i Nord-Irland og Fleetwood i England, og døpte henne om til «Stena Leader». I desember 2010 la Stena Line ned ruten på grunn av at den gikk med tap.
I juni 2011 fikk hun navnet «Anna Marine», og samtidig ble alle synlige detaljer som viste til Stena Line fjernet.
Søsterskip
«Anna Marine» er et av tre skip basert på samme design, de andre to er MS «Stena Pioneer» og MS «Stena Seafarer».
Parykkdue
Parykkdue (Lopholaimus antarcticus) er eneste art i slekten Lopholaimus, som inngår i duefamilien.
Ifs
Ifs er en kommune i departementet Calvados i regionen Normandie nordvest i Frankrike.
Befolkningsutvikling
Antall innbyggere i kommunen Ifs
Darja Beljakina
Darja Vasiljevna Beljakina, russisk Дарья Васильевна Белякина, (født 16. september 1986) er en russisk svømmer som spesialiserer seg i fristil. Hun representerte landet sitt under Sommer-OL 2012 i London, der hun kun deltok i stafettene uten å ta medalje.
Metriopelia
Metriopelia er en slekt i duefamilien.
Richard Thompson
Richard Thompson er navnet til flere personer:
Iryna Hlavnyk
Iryna Hlavnyk (født 11. mai 1996) er en ukrainsk svømmer som spesialiserer seg i fristil. Hun representerte landet sitt under Sommer-OL 2012 i London, der hun kun deltok i stafettene uten å ta medalje.
Folkeparken (Kristiansund)
Folkeparken er et naturområde lengst i nordøst på Gomalandet i Kristiansund kommune. Området ligger i direkte tilknytning til Atlanten stadion og Atlanten videregående skole, og var tidligere utmarkarealer som tilhørte Dalen gård eller Knudtzondalen.
Utmarksarealene hadde tidligere preg av lynghei, men er i dag i ferd med å gro til med skog.
I Folkeparken ligger badeplassen Lasken eller Laksevågen der Dalen gård hadde naust.
Ingvar Langlien
Ingvar Langlien (født 1. oktober 1894 i Norderhov, død 19. juni 1973) var en norsk langrennsløper og kombinertløper. Han vant kombinert og fikk kongepokalen i hovedlandsrennet (NM) i 1917 og tok sølvmedalje i 1919. Begge disse årene vant han også 30 km langrenn i hovedlandsrennet. I Holmenkollrennet vant han 50 km i 1917 og ble nummer 2 i 1916 og 1919. Han vant også 18 km i Holmenkollen i 1916 og 1917, men den distansen inngikk i kombinertrennet og var ikke egen øvelse. I 1917 vant han også kongepokal for seier i Kongsvingerrennet. Langlien representerte IF Liv på Hønefoss og Sørkedalens IF i Oslo.
Abdelrazzak Bounor
Abdelrazzak Bounor (født 11. januar 1957) er en algerisk tidligere friidrettsutøver som spesialiserte seg i langdistanseløp.
Bryaxis (slekt)
Bryaxis er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae). Disse knøttsmå billene er vanlige i løvstrø.
Abdelrazzak Bounor
Han representerte landet sitt under Sommer-OL 1984 i Los Angeles, der han ble utslått i semifinalen på 5000 meter.
Bryaxis (slekt)
Utseende
Bittesmå (gjerne 1-1,5 millimeter), blanke, rødlige kortvinger. Kroppen er pæreformet. Hodet er nærmest trekantet, med små, runde fasettøyne og groper i pannen. Antennene er kraftige, de to innerste leddene omtrent kuleformet, hos hannen har det andre leddet gjerne utvekster som er til nytte for å skille artene fra hverandre. Maksillepalpene er lange, det ytterste leddet stort og mer eller mindre trekantet. De ytterste leddene danner en kølle. Pronotum er forholdsvis lite, med rundede sider, bredest omtrent i midten. Dekkvingene dekker omtrent halve bakkroppen, er blanke og kraftig utvidete bakover. Bakkroppsleddene er ganske korte. Beina er middels lange.
Alice Nesti
Alice Nesti (født 18. juli 1989) er en italiensk svømmer som spesialiserer seg i fristil. Hun representerte landet sitt under Sommer-OL 2012 i London, der hun kun deltok i stafettene uten å ta medalje.
Total orden
En lineær orden, en total orden, en enkel orden, eller orden uten begrensninger, er innen matematikken en binær relasjon på en mengde X, som er antisymmetrisk, transitiv og total (betegnet mer med infixnotasjonen ≤). En mengde med total orden blir kalt en totalt ordnet mengde, en lineær ordnet mengde, en enkel ordnet mengde eller en lenke.
Gerardo Alcala
Gerardo Alcala (født 28. juni 1961) er en meksikansk tidligere friidrettsutøver som spesialiserte seg i langdistanseløp.
Han representerte landet sitt under Sommer-OL 1984 i Los Angeles, der han ble utslått i semifinalen på 5000 meter.
Patrol Boat, Riverine
I motsetning til tidligere prosjekter, sendte den amerikanske marinen (US Navy) ut oppdraget på anbud til sivile produsenter. Dette fordi man visste båtprodusenter allerede hadde de nødvendige forutsetninger og fagkunnskap til oppdraget. Det som er bemerkelsesverdig i denne sammenheng er mannen som tilslutt fikk den første kontrakten, produsent av fritidsbåter Willis Howard Slane (21 Apr. 1921–8 Sept. 1965) Han er forøvrig kjent som produsenten av den eksklusive yacht'en Hatteras.
På forespørsel om han hadde bragt med seg plantegninger, tekniske spesifikasjoner m.m. svarte han: Jeg har ikke tid til den slags, jeg setter igang og lager en prototype som dere kan komme til inspeksjon & prøvekjøring av innen en uke. Marinen var imponert, for å si det mildt, over båten han presenterte. Dermed ble han den første som fikk anbudet godkjent & produksjonen ble igangsatt.
Båtene ble laget i to versjoner; Mk 1 var 9,4 meter lang og 3,2 meter bred, mens Mk II var 9,8 meter lang og 3,5 meter bred. Mk II hadde aluminiumforsterkninger av skroget og forbedret vannjetaggregat som ikke var så følsomt for skrap i vannet.
Bestykningen besto av to dobbelmonterte 12,7 mm maskingeværer på fordekket og et maskingevær og en 40 mm granatkaster på akterdekket. Dessuten kunne M60-maskingeværer monteres ved relingen midtskips. Dessuten hadde hver besetningsmann en M16-automatkarabin og håndgranater. En del båter ble endret med en 20 mm automatkanon i stedet for de doble maskingeværene på fordekket. Også varianter med flammekastere og 81 mm granatkastere forekom.
Beskyttede betegnelser
Beskyttede betegnelser er lovbeskyttede produktbetegnelser på næringsmidler som har en spesiell geografisk tilhørighet, tradisjon eller særpreg. En beskyttet betegnelse gis et juridisk vern mot etterligninger og kopiering av produktbetegnelsen og er en garanti for at produktet er det som det utgir seg for være.
EU
Geografiske opprinnelsesbetegnelser i EU har tre typer betegnelser: Beskyttet opprinnelsesbetegnelse der det kreves at produktene skal være framstilt etter faste metoder innenfor et nærmere bestemt geografisk område; Beskyttet geografisk betegnelse der en del av fremstillingen skal ha foregått innenfor et nærmere bestemt geografisk område; og Garantert tradisjonell spesialitet der produktene skal være framstilt på en bestemt måte, men uten at det er krav om geografisk opprinnelse.
Frankrike
Appellation d’origine contrôlée (AOC), som kan oversettes med «kontrollert opphavsbetegnelse», er et fransk sertifiseringssystem for kvaliteten på ulike landbruksprodukter som vin, ost, olivenolje med mer.
Italia
Denominazione di origine controllata er en italiensk kvalitetsbetegnelse for vin og matvareprodukter.
Det finnes to nivåer:
Begge nivåer krever at produksjonen skjer i et angitt geografisk område, ved hjelp av klart definerte metoder, og at kvalitet tilfredsstiller en streng standard.
Norge
Beskyttede betegnelser er en offentlig norsk merkeordning som gir mulighet til å lovbeskytte produktbetegnelser på landbruksbaserte næringsmidler, fisk og sjømat som har en spesiell geografisk tilhørighet, tradisjon eller særpreg. Forskriften omfatter tre ulike typer beskyttelse; beskyttet opprinnelsesbetegnelse, beskyttet geografisk betegnelse og beskyttet tradisjonelt særpreg.
Allround-VM på skøyter 1972, kvinner
Allround-VM på skøyter 1972, kvinner ble arrangert på Thialf i Heerenveen, Nederland den 4. og 5. mars 1972 med 30 deltakere fra 11 nasjoner.
Atje Keulen-Deelstra fra Nederland ble verdensmester.
Sammenlagt
fet tekst er mesterskapsrekord
(* = fall)
Trigonopeltastes
Utseende
Middelsstore, slanke og langbeinte, brokete fargede gullbasser. De er ikke påfallende hårete. Hodet er relativt stort, med tydelig "hals". Pronotum er mørkt med lyse tegninger, ghos den vanligste nordamerikanske arten, Trigonopeltastes delta, med kremhvite kanter og en kremhvit trekant i midten. Dekkvingene er mer eller mindre rødlige, eller svarte, og dekker ikke hele bakkroppen. Undersiden er tett kledt med hvitaktig bestøvning.
Levevis
Artene er livlige biller som flyr i solskinn og besøker blomster.
Utbredelse
Slekten er utbredt i Amerika, fra det sørøstlige USA i nord til Brasil i sør, med hovedtyngden av artene i Mellom-Amerika.
Urša Bežan
Urša Bežan (født 24. mai 1994) er en slovensk svømmer som spesialiserer seg i fristil. Hun representerte landet sitt under Sommer-OL 2012 i London, der hun kun deltok i stafettene uten å ta medalje.
Kaare Dyvik
Familien
Kaare Dyvik var yngst av åtte søsken i en avisfamilie som ble sterkt engasjert i motstandsbevegelsen. Familien eide og drev lokalavisen Grømstad-Posten i Grimstad. Foreldrene var lærer og redaktør Knut Dyvik (1872–1963) og Martha Adina Dyvik, født Tønnesen (1885–1974), den første kvinnelige redaktøren på Sørlandet.
Krigen
Familiens hjem i Storgaten 10 (nå Dyviks plass) rommet også avisredaksjonen og -trykkeriet og utviklet seg tidlig under andre verdenskrig til å bli et senter for motstandsbevegelsen i Grimstad.
Da Norge ble angrepet 9. april 1940 hadde Grømstad-Posten allerede siden tidlig i 1930-årene advart mot utviklingen i Tyskland. I november 1940 besluttet familien å innstille avisutgivelsen etter å ha nektet å etterkomme de nazistiske makthavernes redaksjonelle krav, men fortsatte trykkerivirksomheten. Tre måneder senere ble Kaare Dyviks far, lærer og redaktør Knut Dyvik, arrestert av Gestapo og holdt fange i 7 uker. Etter løslatelsen ble han utpekt som tyskernes gissel med daglig meldeplikt til Gestapos Ortskommandanten. Den eldste broren og de to søstrene hadde flyttet fra Grimstad noen år tidligere og gikk derfor klar.
Kaare Dyviks eldre bror, redaktør Olav Dyvik, hans foreldre og øvrige brødre var sentrale i motstandsarbeidet i byen. Kaare Dyvik, som høsten 1942 var sengeliggende med lungehinnebetennelse i øverste etasje i Storgaten 10, lyttet daglig til BBC-sendingen fra London på familiens illegale radioapparat. Nyhetene videreformidlet han til Olav Dyvik, som opererte i den indre kretsen til Milorg-sjefen på Sørlandet. Mot slutten av 1942 kom den unge slektningen Astrid Dalseid fra Vestlandet til Grimstad for å fungere som assistent i trykkeriet.
Familien Dyvik spilte en sentral rolle i den dramatiske redningen av Milorg sjefen i Arendal avsnittet Tore Tau som medførte at han unnslapp Gestapo og overlevde krigen.
Under Gestapos opprulling av Milorg på Sørlandet ble Kaare Dyvik og fire av fem brødre samt kusinen Astrid Dalseid arrestert.
Etter avhør på Arkivet i Kristiansand, ble Kaare Dyvik sendt til Grini og videre til konsentrasjonsleiren Sachsenhausen utenfor Berlin. Han ble befridd fra Sachsenhausen gjennom redningsaksjonen «de hvite busser», organisert av grev Folke Bernadotte og svenske Røde Kors.
Redaktør Olav Dyvik var bl.a. XU-leder i Grimstad, fikk dødsdom og ble skutt på Trandum 9. mai 1944 sammen med sjefen for Milorg på Sørlandet, Major Arne Laudal. Stud. philol. Oddvar Dyvik ble sendt til «Nacht und Nebel»-leiren Natzweiler, der han døde 25. juni 1944. Som «Nacht und Nebel»-fange i konsentrasjonsleiren Ravensbrück ble kusinen Astrid Dalseid smittet av tuberkulose. Hun overlevde krigen så vidt og døde på Vardåsen sanatorium i mars 1947. I likhet med Kaare Dyvik ble hans brødre Alv Dyvik og Einar Dyvik befridd fra Sachsenhausen gjennom redningsaksjonen «de hvite busser».
I 2015 ble Kaare Dyvik tildelt Regjeringens minnemedalje for innsats under andre verdenskrig for sin innsats i frihetskampen.
Karriere
Etter hjemkomsten til Norge startet Kaare Dyvik sine studier på Oslo Handelsgymnasium og avla i 1957 eksamen som bankøkonom ved Den Høyere Bankskole i Bergen. Etter to år i Den norske Creditbank var Kaare Dyvik ansatt i Christiania Bank og Kreditkasse fra 1949–1981. I 1973 besluttet styret i Christiania Bank og Kreditkasse å opprette en heleiet datterbank i Luxembourg, den gang den første norske og nordiske heleide banksatsingen i utlandet.
Etablering av Christiania Bank Luxembourg S.A
19. mars 1973 skrev Aftenposten på førstesiden under tittelen «Begivenhet i norsk bankliv»:
Etableringen av en heleiet datterbank i utlandet ble på etableringstidspunktet ansett som en krevende og risikabel satsing, siden dette ikke hadde vært gjort tidligere og ettersom både Kreditkassens og andre norske bankers internasjonale renommé var avhengig av at etableringen ville bli vellykket. Styret i Kreditkassen ga Kaare Dyvik i oppdrag å påta seg ansvaret og oppgaven med å etablere og lede datterbanken. Kaare Dyvik ledet banken i 8 år, som etter fem år hadde fått følge av 12 andre nordiske banker :
I 1981 ble Kaare Dyvik krigspensjonert på grunn av det såkalte KZ syndromet, forårsaket av senvirkninger fra konsentrasjonsleiroppholdet i Sachsenhausen som ung mann.
Dyviks plass i Grimstad
Frem til 1967 stod det et 1700-tallshus i Storgaten 10, som familiens bolig, avisens redaksjon og trykkeri. I 1993 fikk plassen foran Storgaten 10 navnet «Dyviks plass». Det ble også avduket et minnesmerke på plassen. Kaare Dyvik kommenterte følgende om Dyviks plass i et brev til Grimstad forsvarsforening i 2017: «At Dyviks plass også skulle være viet alle dem som i grimstadområdet hadde vist oppofrende fedrelandssinn under okkupasjonsårene 1940–45». Begrunnelsen for det var at Grømstad-Postens trykkeri hadde vært et senter for den organiserte motstands-bevegelsen i dette området. Dette fremgår også av teksten på minnestøtten.
I 2022 besluttet Grimstad kommune at det skal settes opp en byste av Kaare Dyvik på Dyviks plass etter initiativ av billedhugger Solveyg W. Schafferer.
Sjøkrigsmonumentet i Grimstad
I 2007 tok Kaare Dyvik initiativet til oppføringen av Sjøkrigsmonumentet i Grimstad utformet av Solveyg W. Schafferer for å hedre krigsseilerne for deres heltemodige innsats under første og andre verdenskrig.
Backus
Backus kan blant annet vise til:
Magnus Brahe (1790-1844)
Magnus Brahe (født 2. september 1790 i Östra Ryds församling i Sverige, død 16. september 1844 i Stockholm) var svensk greve, militær og ansatt ved hoffet. Magnus Brahe er for ettertiden særlig kjent som nær medarbeider og venn av Karl XIV Johan.
Han ble generalløytnant 1830, ridder av Serafimerordenen, En af rikets herrar 1831, riksmarskalk 1834.
Bakgrunn
Magnus Brahe var sønn av Magnus Fredrik Brahe i dennes første ekteskap med hoffrøken friherrinnen Ulrika Catharina Koskull.
Militær, kongens betrodde
Etter studier ved Uppsala universitet begynte hans yrkeskarriere som 19-årig kornett ved livregimentbrigadens husarkorps. Allerede året etter (1810) kunne han titulere seg kabinettskammarherre. Han fikk tidlig en nær forbindelse til kong Karl XIV Johan, som i den gamle høyadelen søkte støtte for seg og sin familie. Det drøyde ikke lenge, før Magnus Brahe var kongens nærmeste venn og han hjalp han i kontakten med politikere og undersåtter – Karl Johan talte dårlig svensk. I 1828 ble han utnevnt til generaladjutant for arméen og tilhørte dermed som kongens rådgiver de styrendes krets.
Ved riksdagen 1828-1830 ble hans innflytelse tydelig. Statsrådene fikk i stor utstrekning vike for kongens oppfatninger, uttrykt av talsmannen Brahe. Brahes store innflytelse gjorde seg gjeldende fremfor alt innen forsvaret, og når det gjaldt utnevnelser – ikke minst geistlige – veide hans ord tungt.
Han avanserte raskt og ble i 1831 En af rikets herrar. Samtidig ble opposisjonen tydeligere. De ledende liberale menn, inspirert av julirevolusjonen i Frankrike, snakket om «Braheväldet» eller «kamarillan», og det diktatoriske enestyret «allenastyrandet» (ofte kjent som «sängkammarregementet») ble kritisert blant annet av Lars Johan Hierta, Magnus Jacob Crusenstolpe og Anders Lindeberg. Karl XIV Johan svarte med å stoppe de politiske motstandernes kritikk gjennom indragningsmakten (pressesensur).
Brahe ble i 1837 innvalgt som medlem nummer 455 av Kungliga Vetenskapsakademien.
Anders Ravik Jupskås
Anders Ravik Jupskås (født 1983) er en norsk statsviter og nestleder ved Senter for ekstremismeforskning. Hans forskningsområder er høyreekstremisme, populisme, partier og nordisk politikk. Han har utgitt boka Ekstreme Europa (2012, ny utgave 2017) og en rekke vitenskapelige artikler. Han mottok Kristian Ottosen-prisen i 2008 og tok doktorgraden i statsvitenskap ved Universitetet i Oslo (UiO) i 2015. Han har fra starten vært sentral i oppbyggingen av Senter for ekstremismeforskning, og har styreverv i bl.a. Holocaustsenteret og Institutt for samfunnsforskning.
Exeter Chiefs
Exeter Chiefs er et profesjonelt rugby union lag fra Exeter, England. De spiller i den øverste divisjonen Premiership Rugby og deres hjemmebane er Sandy Park.
Historie
Exeter Rugby Club ble stiftet i 1871 og spilte sin første kamp i 1873 mot St. Luke's College. I 1905 var klubben var vertskap da New Zealand spilte sin første kamp i England på Exeter sin tidligere bane County Ground Stadium. Det var etter denne kampen at New Zealand fikk kallenavnet 'All Blacks'.
Da rugby-ligaen startet spilte Exeter lenger nede i divisjonene. På 1990-tallet ble klubben semi-profesjonell og endret navn i 1999 fra Exeter Rugby Club til Exeter Chiefs ; et navn de ble referert til allerede på 1930-tallet. I 2006 mens de spilte i nest-øverste divisjon bygde de et nytt stadion, Sandy Park. De kom på fjerdeplass og to ganger andreplass i serien de neste årene, kun slått av lag som hadde rykket ned fra øverste divisjon. I 2009-10 sesongen ble det innført kvalifiseringsspill mellom de fire beste lagene og Exeter slo Bristol Rugby sammenlagt over to kamper og rykket opp til Premiership Rugby for første gang. I sin første sesong kom de på åttendeplass i ligaen og kom til kvartfinalen i European Challenge Cup hvor de tapte mot Stade Français fra Paris. Neste sesong kom de på femteplass og ble med i Heineken Cup, men endte på tredjeplass i gruppespillet og kom ikke videre til sluttspillet.
I 2014 vant klubben sitt første større trofé da de slo Northampton Saints i finalen i Anglo-Welsh Cup. I 2016 kom de til sin første sluttspillfinale noensinne, men tapte 20-28 mot Saracens. Året etter kom de til finalen igjen og slo Wasps 23-20 etter ekstra omganger og ble sluttspillmester for første gang i klubbens historie. 17. oktober 2020 kom de til finalen i European Rugby Champions Cup for første gang og vant 31-27 over Racing 92. Én uke senere vant de den nasjonale sluttspillfinalen da de slo Wasps 19-13.
17. etappe av Tour de France 2023
17. etappe av Tour de France 2023 gikk fra Saint-Gervais-les-Bains til Courchevel 19. juli 2023.
Felix Gall vant etappen.
Thurso
Etymologi
Opprinnelig var Thurso kjent under det keltiske navnet tarvodubrovn som betyr «oksevann» eller «okse-elv»; Dunnet Head var på samme måte tarvedunum og står for «okseborg», og navnet på bynavnet kan ha sine røtter der. Norrøn innflytelse endret navnet til Tjorsá, deretter Torsá, basert på guden til Tor fra norrøn mytologi og oversatt som stedet ved Tors elv.
Historie
Thursos historie strekker seg tilbake til minste epoken med norrøn-orknøysk styre i Caithness, som endte definitivt i 1266. Fra førhistorisk tid er det funnet varder eller steinrøyser på Shebster Hill, bygget av neolittiske beboere som ble brukt som gravplasser og ritualer. De går tilbake rundt 5000 år til bondesteinalderen. Stedet var en viktig norrøn havn, og har en senere historie med handel med havner i hele Nord-Europa frem til 1800-tallet. I 1330 ble Skottlands standardvektenhet brakt på linje med Thurso ved dekret fra kong David II av Skottland, et hentydning på byens økonomiske betydning. Old St Peter's Kirk hevdes å stamme fra rundt 1220 og tiden til biskop Gilbert Murray i Caithness, som døde i 1245.
I 1649 ble Thurso angrepet av irlendere, ledet av Donald Macalister Mullach, men ble jaget bort av innbyggerne, ledet av James Sinclair av Murkle. En av lokalbefolkningen, en tjener til Sinclair, ble sagt å ha drept Mullach ved å «klippe en knapp fra sin herres frakk og avfyre den fra en muskett». I 1811 hadde prestegjeldet 592 hus med en befolkning på 3462. Dette hadde gått ned til 2510 personer i 1841. Etter at Poor Law Act fra 1845 (loven om fattige) ble vedtatt, ble det bygget et kombinert fattighus; arbeidet startet i 1854 og ble fullført i 1856. Bygningen, som hadde kapasitet til å huse 149 innsatte, var på en 2 hektar stor tomt vest for Thurso Road og ga fattighjelp for Thurso og sognene rundt. Mange av fattighusene i Skottland ble etterhvert mindre brukt, og i 1924 hadde bygningen stått ubebodd i flere år, og ble solgt.
Mye av byen er en planlagt utvikling fra og med 1800-tallet. I 1906 ble et nytt naust og slipp fra Royal National Lifeboat Institution innviet nær Scrabster Harbour. En brann 10. desember 1956 ødela bygningen og livbåten, men en ny bygning og båt ble bygget, sjøsatt året etter. En ny livbåt, kalt «The Three Sisters» ble innviet i 1971 av dronningmoren.
En betydelig ekspansjon skjedde på midten av 1900-tallet da Dounreay kjernekraftverk ble etablert i Dounreay i 1955, 14 km vest for byen. Ankomsten av arbeidere knyttet til kraftstasjonen forårsaket en tredobling av befolkningen i Thurso; folketellingen fra 1951 ga et tall på 3000, men dette hadde økt til 9000 innen 1971. Dette førte til at rundt 1700 nye hus ble bygget i Thurso og nærliggende Castletown, en blanding av lokale myndighetsboliger sammen med private hus og leiligheter bygget av United Kingdom Atomic Energy Authority. Kraftverket ble avviklet på slutten av 1900-tallet, er det anslått at stedet ikke vil bli ryddet for alt avfallet før på 2070-tallet, og vil derfor fortsatt innebære lokale arbeidsplasser.
Thurso er også navnet på grevskapet som blir holdt adelsfamilien Sinclair i den britiske adelskalenderen. Thurso var vertskap for Den Kongelige Nasjonale Mod i 2010, som var første gang denne festivalen for gælisk språk og kultur ble holdt så langt nord.
Einar Wilhelmsen
Einar Wilhelmsen (født 25. mars 1974) er en norsk politiker (MDG).
House Flipper
House Flipper er et simuleringsspill utviklet av Empyrean og utgitt av PlayWay S.A.. Det ble utgitt 17. mai 2018.
Einar Wilhelmsen
Han har siden 23. oktober 2019 vært byråd for finans i Oslo kommune. Wilhelmsen er tidligere leder for Oslo MDG, og han kom fra stilling som fagansvarlig i miljøstiftelsen Zero. Han har tidligere vært byrådssekretær for den forrige finansbyråden, Robert Steen og han var også med i MDGs forhandlingsdelegasjon for ny byrådsplattform.
House Flipper
Spillet
Det er også mulig å «shine» opp i hagen. Her kan man da glippe gress, plante trær/blomster og mye mer.
Nonnens historie (film)
Filmen
Manuset ble skrevet av Robert Anderson og er basert på Kathryn Hulmes roman Nonnens historie fra 1956. Audrey Hepburn spiller en ung belgisk kvinne som bestemmer seg for å bli medlem av et kloster og dermed møte følgene av det. Peter Finch, Edith Evans og Peggy Ashcroft spiller andre roller. Colleen Dewhurst hadde sin filmdebut i Nonnens historie.
Boken var igjen basert på livet til Marie Louise Habets. Filmen er svært lik boken, men noen kritikere mente at filmen antydet noe romantisk mellom Dr. Fortunati (Finch) og nonnen (Hepburn), som er fraværende i romanen.
Nonnens historie fikk god kritikk og ble nominert til åtte Oscar-priser under den 32. Oscar-utdelingen: beste film (Henry Blanke), beste kvinnelige hovedrolle (Hepburn), beste regi (Zinnemann), beste filmatisering (Anderson), beste drama- eller komediemusikk (Franz Waxman), beste lyd (George Groves, Warner Bros. Studio Sound Department), beste kinematografi, farger (Franz Planer) og beste filmklipp (Walter Thompson). Hepburn vant også en BAFTA-pris for rolletolkningen.
Handling
Gabrielle «Gaby» Van Der Mal (Audrey Hepburn) er datteren til en kjent kirurg (Dean Jagger) og blir opplært i medisin av sin far. En dag bestemmer hun seg for å bli en nonne for så å senere dra til den belgiske Republikken Kongo for å tjene der. Hun blir imidlertid fortalt at det er en lang vei dit og at hun har mye å lære i religiøs tro. Etter hvert begynner hun å miste motivasjon til å holde løftene hun har gitt, og andre verdenskrig truer i bakgrunnen.
Schwentine
Schwentine er ei elv i delstaten Schleswig-Holstein i Tyskland. Den er 62 kilometer lang og er med det ei av de lengste i delstaten. Elva har utspring ved Bungsberg, Schleswig-Holsteins høyeste punkt, og renner gjennom hele Holsteinske Sveits hvor den knytter sammen de mange store innsjøene i området. Den renner gjennom byene Eutin, Bad Malente, Plön, Preetz og Schwentinental. Den munner ut i Kielfjorden ved Kiel, mellom bydelene Neumühlen-Dietrichsdorf og Wellingdorf.
Schwentine er av stor betydning for vannforsyningen til byen Kiel. Elva er populær blant kanopadlere.
Space
«Space» (norsk: verdensrommet) er en sang fremført av den montenegrinske artisten Slavko Kalezić. Sangen representerte Montenegro i Eurovision Song Contest 2017 etter at den montenegrinske allmennkringkasteren RTCG valgte ham til å representere landet.
Annika Bruhn
Annika Bruhn (født 5. oktober 1992) er en tysk svømmer som spesialiserer seg i fristil. Hun representerte landet sitt under Sommer-OL 2012 i London, der hun kun deltok i stafettene uten å ta medalje.
Egg-, bacon- og ostesandwich
En egg-, bacon- og ostesandwich er en sandwich med egg (typisk speilegg eller eggerøre), bacon, ost og brød, som kan ha smør og være ristet. Den er en typisk frokostrett, servert med kaffe, og er populær i USA, der akronymet «BEC» eller «BE&C» (bacon, egg and cheese sandwich) gjerne brukes.
Det finnes en rekke lignende sandwicher der bacon er erstattet med andre kjøttprodukter, eller det er brukt forskjellige typer ost eller brød.
Øvrebø kraftverk
Øvrebø kraftverk er et vannkraftverk nord for Ålhus i Sunnfjord kommune i Vestland.
Installert effekt er 3,2 MW fra en ET peltonturbin. Årsproduksjon er 10 GWh.
Øvrebø Kraft AS eies av Clemens Kraft.
Osmania-universitetet
Osmania University er et statlig universitetssystem i India med campus i Hyderabad i delstaten Andhra Pradesh, India. Det ble opprettet i 1918 av datidens hersker av staten Hyderabad, Osman Ali Khan, og oppkalt etter ham. Osmania University er det tredje største universitetet i India. Særlig ingeniørstudiene nyter stor anseelse.
Fra starten foregikk undervisningen ved Osmania University på urdu. Det var det første universitetet i India som benyttet et indisk språk. Senere gikk det over til engelsk som undervisningsspråk. Undervisningen baserer seg på både fjernundervisning (fra 2001) og direkteundervisning. Det er regionale studiesentra og colleger ulike steder i delstaten.
Fakultetene ved universitetet er:
Videre er det en del underlagte, men autonome skoler og fakulteter:
Studiene gis i en rekke fag, opp til doktorgradsnivå. Studenttallet inklusive fjernundervisning er om lag 300 000, og det er ca. 5 000 vitenskapelig ansatte.
Tidligere statsminister P.V. Narasimha Rao har studert ved Osmania.
William Henry Vanderbilt III
William Henry Vanderbilt III (født 24. november 1901 i New York City, død 14. april 1981) var en republikansk politiker fra USA og medlem av den prominente Vanderbiltfamilien.
Vanderbilt grunnla i 1925 et buss-selskap som drev kollektivtransport mellom Newport og Providence. I løpet av noen få år var det utvidet til flere steder i New England og New York. I 1928 var han delegat til Republican National Convention fra Rhode Island, og samme år ble han innvalgt i Senatet i Rhode Island. Fra 1939 tl 1941 var han guvernør i Rhode Island.
Zhu Ziqing
Zhu Ziqing (kinesisk: 朱自清, pinyin: Zhū Zìqīng, Wade–Giles: Chu Tzu-Ch'ing, født 22. november 1898 i Donghai i Jiangsu i Kina, død 12. august 1948) var en kinesisk poet og essayist.
Sør-Korea under Asiamesterskapet i friidrett 1991
Sør-Korea deltok under Asiamesterskapet i friidrett 1991 som ble arrangert i 1991 i Kuala Lumpur i Malaysia. Utøvere fra Sør-Korea tok 8 medaljer under mesterskapet.